Падобны факультатыў быў бы карысны не толькі для навучэнцаў педкласаў, а ўвогуле для ўсіх школьнікаў. Сёння ў змесце школьнай адукацыі адсутнічаюць прадметы, якія вывучаюць чалавека. Так, ёсць гісторыя, біялогія, грамадазнаўства, але ўсё гэта іншае. Няма прадметаў, скіраваных на вывучэнне асобы і міжасобасных адносін, на выпрацоўку ўмення будаваць дыялог, пазбягаць канфліктаў, разумець другіх людзей, а таксама пазнаваць сябе і свае асабістыя якасці. А між тым гэта найважнейшыя жыццёвыя веды. Дзеці, якія вывучаюць факультатыў па педагогіцы, пераканаліся ў гэтым на ўласным вопыце.